tumraping bôngsa sarta praja, sêsambêtan sarta kêmpal makatên kêdah mawi sarana ingkang dados gêgandhenganipun sarta sarana mupakatan (prajangjian), sangkutanipun bôngsa sami bôngsa punika kawastanan associatie asosiasi punika parlu wontênipun tumrap gêsanging bôngsa-bôngsa wau, amargi sampun tinitah nyambut damêl sêsarêngan. Botên wontên satunggaling bôngsa ingkang sagêd nyampêti kabêtahanipun piyambak sarana ngijèn, amargi bôngsa ingkang makatên wau mêsthi badhe curês, dening kapêjahan margi (zelfisolatie). Cacak tiyang kemawon sampun cêtha satunggal lan satunggalipun mêsthi ambêtahakên. Gêsang miyambak punika sampun têtela botên sagêd. Tumrap praja, saya ingkang nunggil darah, samantên ugi.